b'\n_START_ARTICLE_\nTantrix\n_START_PARAGRAPH_\nTantrix je igra sestavljanka, ki jo je leta 1987 izumil Novozelandec Mike McManaway. Igra vsebuje 56 razli\xc4\x8dnih o\xc5\xa1tevil\xc4\x8denih plo\xc5\xa1\xc4\x8dic v obliki pravilnega \xc5\xa1estkotnika. Vsaka plo\xc5\xa1\xc4\x8dica vsebuje tri \xc4\x8drte v eni od \xc5\xa1tirih barv: rde\xc4\x8da, modra, rumena in zelena._NEWLINE_Namen igre je sestaviti najdalj\xc5\xa1o neprekinjeno pot oziroma zanko v svoji barvi. Vsak igralec (dva do \xc5\xa1tiri) sestavlja zanko svoje barve. Zmaga tisti z najdalj\xc5\xa1o zanko. Plo\xc5\xa1\xc4\x8dice, ki jih vle\xc4\x8demo iz vre\xc4\x8dke, prilagamo k \xc5\xbee postavljenim in pazimo, da se barvno ujemajo, nekatere poteze niso dovoljene._NEWLINE_Igro je mo\xc5\xbeno igrati na spletu, obstajajo tudi turnirji in prvenstva, vklju\xc4\x8dno s svetovnim prvenstvom.'